S-2844/2022

Mál þetta, sem dómtekið var 29. september 2022, er höfðað með ákæru, útgefinni af lögreglustjóranum á höfuðborgarsvæðinu 21. júní 2022, á hendur L-kvk-þgf K-kvk-þgf H-kvk-þgf, kt. [...], [...], Reykjavík, fyrir eftirtalin brot:

1. Þjófnað með því að hafa föstudaginn 5. mars 2021, farið inn í verslun Nettó við Fiskislóð 3 í Reykjavík og stolið þaðan matvörum að verðmæti samtals 12.111 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa sunnudaginn 15. ágúst 2021, farið inn á Hlemm mathöll við Laugaveg 107 í Reykjavík og stolið þaðan bakpoka sem innihélt Galaxy S10 Plus símtæki að áætluðu verðmæti 92.607 kr., önnur verðmæti að áætluðu verðmæti 7.717 kr., reiðufé að upphæð 50.869 kr. og greiðslukorti í eigu A, kt. [...] og í alls 6 skipti notað kortið til úttektar í Háspennu við Laugaveg 118 í Reykjavík og þannig stolið samtals 35.000 kr., að viðbættum færslugjöldum að fjárhæð 903 kr. með nánar tilgreindum hætti.

Tilvik Færslu dags. Staðsetning Fjárhæð

kr.

1 15.08.2021 Háspenna 10.000 kr.

2 15.08.2021 Háspenna 5.000 kr.

3 15.08.2021 Háspenna 5.000 kr.

4 15.08.2021 Háspenna 5.000 kr.

5 15.08.2021 Háspenna 5.000 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa mánudaginn 16. ágúst 2021, farið inn í verslun Rauða Krossins við Laugaveg 116 í Reykjavík og stolið þaðan bakpoka sem innihélt hleðslubanka, hleðslutæki, heyrnartól, kodda og tvær bækur allt að óþekktu verðmæti, persónuskilríki, kreditkort og 100 evrur í reiðufé.

Telst háttsemi þessi varða við 1. mgr. 244. gr. almennra hegningarlaga nr. 19/1940.

4. Þjófnað og nytjastuld með því að hafa þriðjudaginn 17. ágúst 2021, í félagi við þekktan aðila, farið inn í geymslu á gangi fyrir framan skrifstofur Alzheimersamtakanna á Íslandi við Hátún 10 í Reykjavík og stolið þaðan skjávarpa að verðmæti 70.000 kr. og borðtölvuskjá 19 tommu frá Hewlett Packard að óþekktu verðmæti og á sama tíma í heimildarleysi tekið bifreiðina [...], í eigu B, kt. [...], þar sem hún stóð við [...]í Reykjavík.

Telst háttsemi þessi varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

5. Þjófnað, en til vara hylmingu með því að hafa fimmtudaginn 19. ágúst 2021, í félagi við þekktan aðila, farið inn í bifreiðina [...] í eigu bílaleigu Kynnisferða ehf., kt. [...], við Klapparstíg í Reykjavík, við hús nr. [...]og stolið þaðan munum sem tilgreindir eru í munaskrá lögreglu nr. [...]að áætluðu verðmæti 400.000 kr. en lögregla fann umrædda muni í fórum ákærðu við leit á henni sama dag við [...] í Reykjavík, og þannig haldið mununum ólöglega frá lögmætum eiganda sínum þrátt fyrir að ákærða vissi eða mátti vita að um þýfi væri að ræða.

Telst háttsemi þessi varða við 1 mgr. 244. gr., en til vara 1. mgr. 254. gr. almennra hegningarlaga nr. 19/1940.

6. Þjófnað með því að hafa fimmtudaginn 19. ágúst 2021, í félagi við þekktan aðila farið inn í íbúð að [...] í Reykjavík og stolið þaðan kortaveski og tveimur kveikjuláslyklum.

Telst háttsemi þessi varða við 1. mgr. 244. gr. almennra hegningarlaga nr. 19/1940.

7. Þjófnað með því að hafa á tímabilinu 19.- 20. ágúst 2021, stolið greiðslukorti í eigu C, kt. [...], úr bifreið [...] í eigu Bílaleigu Kynnisferða ehf, við Klapparstíg í Reykjavík, við hús nr. [...]og í alls 34 skipti notað kortið til úttektar í Reykjavík og þannig stolið samtals 183.108 kr. með nánar tilgreindum hætti.

Tilvik Færslu dagsetning Staðsetning Fjárhæð

1 19.08.2021 Hreyfill 1.230 kr.

2 19.08.2021 Flatey Pizza Reykjavík 2.200 kr.

3 19.08.2021 10- 11 Laugavegur 5.446 kr.

8. Þjófnað með því að hafa fimmtudaginn 19. ágúst 2021, í félagi við þekktan aðila farið inn í starfsmannarými á Hótel Kletti, við Mjölnisholt 12 í Reykjavík og stolið þaðan veski að óþekktu verðmæti sem innihélt tvö greiðslukort í eigu D, kt. [...].

Telst háttsemi þessi varða við 1. mgr. 244. gr. almennra hegningarlaga nr. 19/1940.

9. Þjófnað með því að hafa fimmtudaginn 19. ágúst 2021, farið inn á Hlemm mathöll við Laugaveg 107 í Reykjavík og stolið þaðan tösku sem innihélt muni sem tilgreindir eru í munaskrá lögreglu nr. [...], að verðmæti 350.000 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

4 19.08.2021 10- 11 Laugavegur 599 kr.

5 19.08.2021 10- 11 Laugavegur 4.346 kr.

6 20.08.2021 10- 11 Laugavegur 4.000 kr.

7 20.08.2021 10- 11 Laugavegur 1.699 kr.

8 20.08.2021 10- 11 Laugavegur 4.900 kr.

9 20.08.2021 10- 11 Laugavegur 1.599 kr.

10 20.08.2021 Hreyfill 2.020 kr.

11 20.08.2021 Hreyfill 2.500 kr.

12 20.08.2021 Bar 7 Reykjavík 5.000 kr.

13 20.08.2021 Bar 7 Reykjavík 4.400 kr.

14 20.08.2021 Bar 7 Reykjavík 4.200 kr.

15 20.08.2021 Bar 7 Reykjavík 2.800 kr.

16 20.08.2021 Bar 7 Reykjavík 4.400 kr.

17 20.08.2021 Bar 7 Reykjavík 3.200 kr.

18 20.08.2021 Ali Baba Austurstræti 3.400 kr.

19 20.08.2021 Hagkaup Skeifan 20.056 kr.

20 20.08.2021 Hagkaup Skeifan 2.799 kr.

21 20.08.2021 Hagkaup Skeifan 5.597 kr.

22 20.08.2021 Hagkaup Skeifan 4.337 kr.

23 20.08.2021 Hagkaup Skeifan 15.998 kr.

24 20.08.2021 Hagkaup Skeifan 6.305 kr.

25 20.08.2021 Hagkaup Skeifan 4.898 kr.

26 20.08.2021 Hagkaup Skeifan 5.998 kr.

27 20.08.2021 Hagkaup Skeifan 3.898 kr.

28 20.08.2021 Hagkaup Skeifan 18.928 kr.

29 20.08.2021 Hagkaup Skeifan 4.247 kr.

30 20.08.2021 Hagkaup Skeifan 6.715 kr.

31 20.08.2021 Hagkaup Skeifan 6.995 kr.

32 20.08.2021 Hagkaup Skeifan 4.403 kr.

33 20.08.2021 Hagkaup Skeifan 8.098 kr.

34 20.08.2021 Hagkaup Skeifan 5.897 kr.

10. Þjófnað með því að hafa sunnudaginn 22. ágúst 2021, brotist inn í húsnæði Norræna félagsins við Óðinsgötu 7 í Reykjavík og stolið þaðan greiðslukorti og í alls 4 skipti notað kortið til úttektar í Reykjavík og þannig stolið samtals 34.914 kr. með nánar tilgreindum hætti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

11. Þjófnað með því að hafa sunnudaginn 29. ágúst 2021, farið inn í verslun Krónunnar við Rofabæ 39 í Reykjavík og stolið þaðan matvörum að verðmæti samtals 6.886 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

12. Þjófnað með því að hafa þriðjudaginn 31. ágúst 2021, farið inn í Afl Sjúkraþjálfun, við Borgartún 6 í Reykjavík og stolið þaðan Ipad pro spjaldtölvu að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

13. Þjófnað með því að hafa þriðjudaginn 7. september 2021, í félagi við þekktan aðila, fyrir utan verslunina Iceland við Álfheima 37 í Reykjavík stolið rafmagnshlaupahjóli að gerðinni Xiaomi að áætluðu verðmæti 60.000 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

14. Þjófnað með því að hafa sunnudaginn 12. september 2021, í félagi við þekktan aðila brotist inn í íbúð að [...] í Reykjavík og stolið þaðan Canada Goose úlpu og Ufi UCube hátalara að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Tilvik Færslu dagsetning Staðsetning Fjárhæð 1 22.08.2021 Lebowski bar 2.850 kr.

2 22.08.2021 Hreyfill 1.140 kr.

3 22.08.2021 Center Hotel Arnarhvoll 27.526 kr.

4 22.08.2021 10- 11 Laugavegur 3.398 kr.

15. Þjófnað með því að hafa mánudaginn 13. september 2021, í félagi við þekktan aðila stolið 20.000 kr. í reiðufé úr sjóðsvél í verslun Rauða Krossins við Laugaveg 116 í Reykjavík.

Telst háttsemi þessi varða við 1. mgr. 244. gr. almennra hegningarlaga nr. 19/1940.

16. Þjófnað með því að hafa sunnudaginn 19. september 2021, í félagi við þekkta aðila brotist inn í Farfuglaheimilið í Laugardal, við Sundlaugarveg 34 í Reykjavík og stolið þaðan Posa, Ipad spjaldtölvu, fartölvutösku og 30.000 kr. í reiðufé Telst háttsemi þessi varða við 1. mgr. 244. gr. almennra hegningarlaga nr. 19/1940.

17. Nytjastuld með því að hafa laugardaginn 9. október 2021, í heimildarleysi tekið bifreiðina [...], í eigu E, kt. [...], þar sem hún stóð við [...] í Reykjavík og ekið henni þaðan.

Telst háttsemi þessi varða við 1. mgr. 259. gr. almennra hegningarlaga nr. 19/1940.

18. Umferðarlagabrot með því að hafa sunnudaginn 10. október 2021, ekið bifreiðinni [...] svipt ökuréttindum og undir áhrifum áfengis (í blóðsýni mældist vínandamagn 1,19‰ ) á bifreiðarstæði í bílastæðahúsi við Kringluna í Reykjavík með þeim afleiðingum að árekstur varð við aðra bifreið og ekki sinnt skyldum sínum við umferðaróhapp heldur farið af vettvangi, en lögregla hafði afskipti af ákærðu skömmu síðar á sama stað.

Telst háttsemi þessi varða við 1. mgr. 14. gr., 1., sbr. 2. mgr. 49. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

19. Þjófnað með því að hafa mánudaginn 1. nóvember 2021, farið inn í verslunina Barnaloppan við Skeifuna 11 A í Reykjavík og stolið þaðan Cintamani dúnúlpu að áætluðu verðmati 15.000 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

20. Þjófnað með því að hafa miðvikudaginn 24. nóvember 2021, farið inn í verslun Elko við Skógarlind 2 í Kópavogi og stolið Apple Tv 4 K 2021 64 GB að verðmæti 37.995 kr. og Sennheiser Momentum 2 True Wireless heyrartólum að söluverðmæti 34.995. kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

21. Þjófnað með því að hafa mánudaginn 29. nóvember 2021, í félagi við óþekktan aðila, farið inn í verslun Krónunnar við Skógarlind 2 í Kópavogi og stolið þaðan vörum að verðmæti 86.299 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

22. Umferðalagabrot með því að hafa föstudaginn 3. desember 2021, ekið bifreiðinni [...] svipt ökurétti og óhæf til að stjórna henni vegna áhrifa ávana- og fíkniefna og slævandi lyfja (í blóðsýni mældist alprazólam 19 ng/ml, amfetamín 55 ng/ml, metýlfenidat 29 ng/ml og tetrahýdrókannabínól 2,0 ng/ml) um Álfheima í Reykjavík, við hús nr. [...], þar sem lögregla hafði afskipti af ákærðu.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

23. Rangar sakargiftir með því að hafa, er lögregla hafði afskipti af akstri ákærðu, í því tilviki sem lýst er í 22. ákærulið, gefið upp nafn og kennitölu F, kt. [...], sem sitt fullt nafn og þannig leitast við að koma því til leiðar að F yrði sökuð um refsiverðan verknað.

Telst háttsemi þessi varða við 1. mgr. 148. gr. almennra hegningarlaga nr. 19/1940.

24. Þjófnað með því að hafa laugardaginn 11. desember 2021, farið inn á Bráðamóttöku Landspítalans í Fossvogi í Reykjavík og stolið þaðan farsíma að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

25. Þjófnað með því að hafa laugardaginn 11. desember 2021, farið inn í verslunina Hagkaup við Litlatún 1- 3 í Garðabæ og stolið þaðan vörum að verðmæti 27.954 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

26. Ragnar sakargiftir með því að hafa, er lögregla hafði afskipti af ákærðu, í því tilviki sem líst er í 25. tölulið, gefið upp nafn og kennitölu F, kt. [...], sem sitt fullt nafn og þannig leitast við að koma því til leiðar að F yrði sökuð um refsiverðan verknað.

Telst háttsemi þessi varða við 1. mgr. 148. gr. almennra hegningarlaga nr. 19/1940.

27. Þjófnað með því að hafa þriðjudaginn 14. desember, farið inn í verslunina Lilja Boutigue við Strandgötu 21 í Hafnarfirði og stolið þaðan leðurtösku að verðmæti 27.900 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

28. Þjófnað með því að hafa þriðjudaginn 14. desember, farið inn í verslunina Milly í Firðinum verslunarmiðstöð við Fjarðargötu 13 í Hafnarfirði og stolið þaðan Iphone XS Max 64 Gb farsíma að verðmæti 174.894 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

29. Þjófnað með því að hafa miðvikudaginn 15. desember 2021, farið inn í verslun Iceland við Engjahjalla 8 í Kópavogi og stolið þaðan vörum að verðmæti 16.582 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

30. Rangar sakargiftir með því að hafa, er lögregla hafði afskipti af ákærðu, í því tilviki sem líst er í 29. tölulið, gefið upp nafn og kennitölu F, kt. [...], sem sitt fullt nafn og þannig leitast við að koma því til leiðar að F yrði sökuð um refsiverðan verknað.

Telst háttsemi þessi varða við 1. mgr. 148. gr. almennra hegningarlaga nr. 19/1940.

31. Þjófnað með því að hafa miðvikudaginn 15. desember 2021, farið inn í verslun New Yorker Iceland ehf í Smáralind við Hagasmára 1 í Kópavogi og stolið þaðan skartgripum að verðmæti 2.585 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

32. Þjófnað með því að hafa miðvikudaginn 15. desember 2021, í félagi við þekktan aðila brotist inn í geymslur við [...] í Kópavogi og stolið þaðan svefnpoka, gólfmottu og gaseldavél, allt að áætluðu verðmæti 30.700 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Einkaréttarkröfur:

Vegna ákæruliðs 20. gerir Elko ehf., kt. [...], þá kröfu að ákærða verði dæmd til að greiða félaginu 72.990 kr., auk vaxta samkvæmt 8. gr. laga um vexti og verðtryggingu nr. 38/2001 frá 12.08.21 til 18.11.21 og samkvæmt 9. gr., sbr. 1. mgr. 6. gr. sömu laga að liðnum mánuði frá 18.11.21 til greiðsludags.

Vegna ákæruliðs 21. gerir Krónan ehf., kt. [...], þá kröfu að ákærða verði dæmd til að greiða félaginu 86.299 kr., auk vaxta samkvæmt 8. gr. laga um vexti og verðtryggingu nr. 38/2001 frá 29.11.202 til 29.04.2021 og samkvæmt 9. gr., sbr. 1. mgr. 6. gr. sömu laga að liðnum mánuði frá 29.04.2021 til greiðsludags.

Við fyrirtöku málsins 29. september sl. óskaði ákæruvaldið eftir að leiðrétta villu í ákærulið nr. 7 þar sem vantaði heimfærslu til refsiákvæðis en háttsemin telst varða við 1. mgr. 244. gr. almennra hegningarlaga nr. 19/1940.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða er fædd í [...]. Samkvæmt framlögðu sakavottorði, dagsettu 20. júní 2022, á ákærða sakaferil að baki sem nær aftur til ársins 2007. Það sem kemur til skoðunar við ákvörðun refsingar í máli þessu er að ákærða hefur ítrekað gerst sek um auðgunarbrot, nú síðast með dómi 10. nóvember 2021 þar sem ákærðu var gert að sæta fangelsi í 9 mánuði fyrir fjölmörg brot, þar á meðal ítrekuð þjófnaðarbrot. Þá var ákærðu gert að greiða sekt með lögreglustjórasátt þann 13. mars 2020 fyrir akstur undir áhrifum ávana- og fíkniefna og akstur án þess að hafa öðlast ökuréttindi. Þá var ákærða svipt

ökuréttindum tímabundið.

Brot ákærðu samkvæmt ákæruliðum nr. 1 til og með nr. 19 voru drýgð áður en framangreindur dómur var kveðinn upp yfir ákærðu. Verður henni því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Ákærða er nú sakfelld fyrir fjölmörg brot og verður refsing hennar því ákvörðuð með hliðsjón af 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærðu fyrir dómi og þess er fram kom í máli verjanda ákærðu að aðstæður hennar séu nú breyttar. Ákærða dvelji nú á áfangaheimili og sé hætt neyslu áfengis og vímuefna. Verður framangreint metið ákærðu til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess líkt og að framan greinir að ákærða er nú sakfelld fyrir fjölmörg brot, þar á meðal ítrekuð þjófnaðarbrot og verður því litið til 255. gr. almennra hegningarlaga nr. 19/1940, við ákvörðun refsingar, sbr. 71. gr. sömu laga. Þá bera brot þau sem ákærða er nú sakfelld fyrir samkvæmt 4., 5., 6., 8., 13., 14., 15., 16., 21., og 32. tölul. í ákæru það með sér að um samverknað hafi verið að ræða. Verður það metið ákærðu til refsiþyngingar.

Með hliðsjón af framangreindu, sakarefni þessa máls, dómvenju og ákvæðum 77. og 78. gr. almennra hegningarlaga nr. 19/1940 þykir refsing ákærðu hæfilega ákveðin 1 4 mánuðir.

Með vísan til lagaákvæða í ákæru er ákærða svipt ökurétti í 4 ár og 6 mánuði, frá uppkvaðningu dóms þessa að telja.

Af hálfu Elko ehf. er krafist skaðabóta að fjárhæð 72.990 krónur auk vaxta og dráttarvaxta vegna 20. liðar í ákæru. Þar sem bótakrefjandi sótti ekki þing við fyrirtöku málsins 29. september sl. og þar sem hann hafði ekki boðað lögmæt forföll eða ákæruvaldið tekið að sér að mæta fyrir hans hönd er krafan niður fallin, sbr. 2. mgr. 174. gr. laga nr. 88/2008 um meðferð sakamála.

Af hálfu Krónunnar ehf. er krafist skaðabóta að fjárhæð 86.299 krónur auk vaxta og dráttarvaxta vegna 21. liðar í ákæru. Þar sem bótakrefjandi sótti ekki þing við fyrirtöku málsins 29. september sl. og þar sem hann hafði ekki boðað lögmæt forföll eða ákæruvaldið tekið að sér að mæta fyrir hans hönd er krafan niður fallin, sbr. 2. mgr. 174. gr. laga nr. 88/2008 um meðferð sakamála.

Ákærða greiði málsvarnarþóknun skipaðs verjanda síns, L-kk-ef R-kk-ef lögmanns, vegna vinnu hans á rannsóknarstigi og fyrir dómi, alls 892.800 krónur að meðtöldum virðisaukaskatti, og 307.367 krónur í annan sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærða, L-kvk-nf K-kvk-nf H-kvk-nf, sæti fangelsi í 1 4 mánuði.

Ákærða er svipt ökurétti í 4 árog 6 mánuði, frá uppkvaðningu dóms þessa að telja.

Ákærða greiði málsvarnarþóknun skipaðs verjanda síns, L-kk-ef R-kk-ef lögmanns, 892.800 krónur að meðtöldum virðisaukaskatti, og 307.367 krónur í annan sakarkostnað.

K-kk-nf K-kk-nf